Publication: Magyar Közlöny
Issue: MK-2009-48 (Year: 2009, Number: 48)
Era: 2004-2010
Section: szóló 2002. évi I. törvény 244. §-a egészítette ki a jelen
Paragraph Index: 1312

szóló 2002. évi I. törvény 244. §-a egészítette ki a jelen ügyben vizsgált szabályozással, aminek következtében – a Btk. módosítása nélkül – 2003. július 1. napjától ismét megnyílt a lehetõség a katonai vétségek elbírálására fegyelmi eljárásban. A rendelkezéshez fûzött indokolás szerint idõközben olyan törvények születtek, amelyek kellõ részletességgel szabályozzák a fegyelmi eljárásra vonatkozó joganyagot, és biztosítják a fegyelmi eljárás során hozott határozatok bírósági felülvizsgálatának lehetõségét. Az intézmény felélesztését indokolta a külföldi szolgálat-teljesítés gyakorivá válása, amikor az enyhébb tárgyi súlyú katonai vétség elkövetése esetén „irracionális” lenne a külföldi szolgálat megszüntetése és a bírósági eljárás során történõ megbüntetés, mert mind a célszerûségi szempontok, mind a szolgálati érdekek a jogsértés gyors és egyszerû eljárásban történõ „megtorlását” igénylik. A jogintézmény hatályos szabályozása négy törvény (Btk., Be., Hszt., Hjt.) rendelkezései alapján a következõképp vázolható fel: – katona a Magyar Honvédség tényleges állományú, valamint a Rendõrség, a büntetés-végrehajtási szervezet és a polgári nemzetbiztonsági szolgálatok hivatásos állományú tagja; – a katonai vétségek a Btk. XX. fejezetében meghatározott, általában egy évig, kivételesen két évig terjedõ szabadságvesztéssel fenyegetett szándékos bûncselekmények, valamint gondatlanságból megvalósított – külön büntetni rendelt – magatartások; – a katonai vétség fegyelmi eljárásra utalásának kérdésében a katonai ügyész dönt, – amennyiben a katonai vétség miatt feljelentett, illetve a katonai vétség gyanúja miatt megindult büntetõeljárásban a bûncselekménnyel megalapozottan gyanúsított személy (a továbbiakban együtt: a terhelt) vagy a védõ a katonai ügyész határozata ellen panasszal él, úgy a katonai büntetõeljárás szabályai szerint, a megyei bíróság katonai tanácsa dönt a büntetõ felelõsség kérdésében; – amennyiben a terhelt vagy védõje nem ellenzi a fegyelmi eljárásra utalást, úgy a Rendõrség, a büntetés-végrehajtási szervezet és a polgári nemzetbiztonsági szolgálatok hivatásos állományú tagja esetében a Hszt., a Magyar Honvédség tényleges állományú tagja esetén a Hjt. szabályai szerint folytatják le a fegyelmi eljárást, és e törvényekben meghatározott fegyelmi fenyítések szabhatók ki; – a fegyelmi fenyítést kiszabó jogerõs határozat vagy parancs felülvizsgálata érdekében a terhelt és a védõ a Be. szabályai szerinti eljárásban a megyei bíróság katonai tanácsához fordulhat.

Source: https://magyarkozlony.hu/hivatalos-lapok/b08f09d3af25d5e98962a896e52cdce47f098177/dokumentumok/5efb26cb56ae87a8f32c77e604ee83cc0d46782f/letoltes